b'\n_START_ARTICLE_\nNadporo\xc4\x8dnik (Slovenska vojska)\n_START_PARAGRAPH_\nNadporo\xc4\x8dnik je drugi najni\xc5\xbeji \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV); uveden je bil leta 2002. Nadporo\xc4\x8dnik je tako nadrejen poro\xc4\x8dniku in podrejen stotniku. Ustreza mu mornari\xc5\xa1ki \xc4\x8din poro\xc4\x8dnika fregate._NEWLINE_V skladu s Natovim standardom STANAG 2116 \xc4\x8din spada v razred OF-2.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz treh (enakih, ozkih), med seboj povezanih plo\xc5\xa1\xc4\x8dic, na katerih se nahaja po en lipov list.\n_START_SECTION_\nZakonodaja\n_START_PARAGRAPH_\nNadporo\xc4\x8dnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din nadporo\xc4\x8dnika,\xc2\xa0\xc2\xbb\xc4\x8de je s \xc4\x8dinom poro\xc4\x8dnika razporejen na dol\xc5\xbenost, za katero se zahteva \xc4\x8din nadporo\xc4\x8dnika ter je to dol\xc5\xbenost opravljal najmanj eno leto s slu\xc5\xbebeno oceno\xc2\xa0\xc2\xbbodli\xc4\x8den\xc2\xab\xc2\xa0oziroma najmanj dve leti s slu\xc5\xbebeno oceno\xc2\xa0\xc2\xbbdober\xc2\xab\xc2\xab.'